El govern obert constitueix una manera de concebre les relacions entre la ciutadania i l'Administració pública basada en l'obertura de la informació pública, l'aprofitament de la intel·ligència col·lectiva i la cocreació de polítiques públiques, i el retiment de comptes vers la ciutadania.
El Govern de Catalunya està compromès amb l'impuls i consolidació del govern obert i amb la millora contínua de la qualitat democràtica del país.
Per això, a finals de 2014 el Parlament de Catalunya va aprovar la Llei 19/2014, del 29 de desembre, de transparència, accés a la informació pública i bon govern, que determina quina informació és obligatori que publiquin les administracions catalanes i els agents que reben fons públics; regula el dret d'accés a la informació pública; determina diverses actuacions de bon govern i bona administració, com la creació d'un registre de grups d'interès, la millora de les cartes de serveis o la millora de la regulació, i concreta diferents principis de la participació ciutadana.
Des d'aleshores, i d'acord amb el que estableixen els decrets 45/2016, de 19 de gener, i 111/2018, de 19 de juny, de l'estructura del Departament d'Acció Exterior, Relacions Institucionals i Transparència, la Secretaria de Transparència i Govern Obert vetlla pel compliment d'aquesta llei, dirigeix el procés d'obertura de dades públiques de la Generalitat i facilita la reutilització de la informació del sector públic, i la Direcció General de Transparència i Dades Obertes coordina el procés d'obertura de dades públiques de la Generalitat de Catalunya i facilita la reutilització de la informació del sector públic, al mateix temps que dona suport a la ciutadania, a la societat civil i al món empresarial en l'accés a la informació pública i les dades obertes, així com a la seva difusió i reutilització.
Amb el Pla de Govern Obert 2017-2018 es fa un pas endavant en l'àmbit del govern obert.
El Pla estableix un seguit d'objectius i d'actuacions que han de permetre assolir la fita de facilitar el canvi cultural necessari perquè la ciutadania torni a confiar en les administracions públiques.
Pel que fa a les dades obertes, el Pla comprèn les actuacions relatives a la millora i promoció del Portal de dades obertes de la Generalitat de Catalunya i al foment de l'ús i explotació de les dades obertes que fan públiques les administracions catalanes.
Amb l'impuls d'aquesta política corporativa de gestió integral de dades dels sistemes d'informació públics, se'n facilita el tractament posterior amb les finalitats de transparència i reutilització social de la informació pública.
Per aconseguir aquest objectiu, és imprescindible la implicació i coordinació de tots els departaments i organismes i entitats públics de la Generalitat de Catalunya.
Per tot això, a proposta del conseller d'Acció Exterior, Relacions Institucionals i Transparència, el Govern
Aprovar l'estratègia de dades obertes de la Generalitat de Catalunya, descrita al document «Estratègia de dades obertes de la Generalitat de Catalunya» (annex 1).
Encarregar a la Direcció General de Transparència i Dades Obertes la coordinació de l'estratègia de dades obertes de la Generalitat de Catalunya, que definirà els mecanismes de coordinació necessaris per dur a terme aquestes tasques, en col·laboració amb tots els departaments i organismes públics.
Adherir-se a la Carta Internacional de Dades Obertes, que s'annexa en aquest acord (annex 2).
a) L'Acord del Govern de 9 de novembre de 2010, de posada en marxa del Projecte d'obertura de dades públiques de la Generalitat.
b) L'Acord del Govern de 31 de juliol de 2012, sobre l'impuls de la reutilització de les dades obertes de la Generalitat de Catalunya en l'activitat econòmica.
Disposar la publicació d'aquest acord al Diari Oficial de la Generalitat de Catalunya.
Acord del Govern de 25 d'abril pel qual s'aprova el Pla de Govern Obert de la Generalitat de Catalunya 2017-2018
Acord del Govern de 31 de juliol de 2012 sobre l'impuls de la reutilització de les dades obertes de la Generalitat de Catalunya en l'activitat econòmica
Acord del Govern de 9 de novembre de 2010 de posada en marxa del Projecte d'obertura de dades públiques de la Generalitat